# Euroopa Liidu C 167A/2019

| | ISSN 1977-0898 |
| --- | --- |
| Euroopa Liidu
  Teataja | C 167A |
| | |
| Eestikeelne väljaanne | Teave ja teatised | 62. aastakäik16. mai 2019 |

ISSN 1977-0898

Euroopa Liidu

Teataja

C 167A

Eestikeelne väljaanne

Teave ja teatised

62. aastakäik16. mai 2019

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Keskpank |
| 2019/C 167 A/01 | Osalemiskutse sõltumatutele ekspertidele Euroopa Keskpanga vaidlustusnõukogu liikmeks määramiseks (Frankfurt am Main, Saksamaa) | 1 |

Sisukord

Lehekülg

V   Teated

HALDUSMENETLUSED

Euroopa Keskpank

2019/C 167 A/01

Osalemiskutse sõltumatutele ekspertidele Euroopa Keskpanga vaidlustusnõukogu liikmeks määramiseks (Frankfurt am Main, Saksamaa)

1

---

| ET | |
| --- | --- |

ET

---

V Teated

HALDUSMENETLUSED

Euroopa Keskpank

| 16.5.2019 | ET | Euroopa Liidu Teataja | CA 167/1 |
| --- | --- | --- | --- |

16.5.2019

ET

Euroopa Liidu Teataja

CA 167/1

---

Osalemiskutse sõltumatutele ekspertidele Euroopa Keskpanga vaidlustusnõukogu liikmeks määramiseks (Frankfurt am Main, Saksamaa)

(2019/C 167 A/01)

1.   Sissejuhatus

Nõukogu määrusega (EL) nr 1024/2013 (1) asutati Euroopa Liidu toimimise lepingu artikli 127 lõike 6 alusel ühtne järelevalvemehhanism. Ühtse järelevalvemehhanismi moodustavad Euroopa Keskpank (EKP) ja pädevad ametiasutused liikmesriikides, mille rahaühik on euro; võimalik on alustada tihedat koostööd ka pädevate ametiasutustega liikmesriikides, mille rahaühik ei ole euro. EKP vastutab ühtse järelevalvemehhanismi üldise toimimise eest.

Määruse (EL) nr 1024/2013 artikli 24 lõike 1 kohaselt asutas EKP vaidlustusnõukogu, et vaadata pärast läbivaatamise taotluse saamist asutusesiseselt halduskorras läbi otsused, mis EKP on teinud talle määrusega (EL) nr 1024/2013 antud volituste täitmisel. Vaidlustusnõukogu liikme ametikoht on praegu täitmata.

Seetõttu esitab EKP osalemiskutse ühe liikme ametisse nimetamiseks vaidlustusnõukogusse kooskõlas Euroopa Keskpanga otsuse EKP/2014/16/ (2) artikliga 4.

2.   EKP ja vaidlustusnõukogu

Vaidlustusnõukogu on ühtse järelevalvemehhanismi osa. Kõik füüsilised või juriidilised isikud võivad määruse (EL) nr 1024/2013 artikli 24 lõikes 1 osutatud juhtudel taotleda EKP otsuste läbivaatamist, mis on vastu võetud selle määruse alusel ja adresseeritud neile isikutele või mis otseselt ja isiklikult puudutavad neid isikuid; siia ei kuulu selle määruse artikli 24 lõike 7 alusel vastu võetud EKP nõukogu otsused.

3.   Vaidlustusnõukogu koosseis

Kooskõlas määruse (EL) nr 1024/2013 artikli 24 lõikega 2 koosneb vaidlustusnõukogu viiest kõrge reputatsiooniga liikmest ja kahest kõrge reputatsiooniga asendusliikmest. Selle ressurss ja kogemus peab olema piisav, et hinnata EKP pädevuste teostamist määruse (EL) nr 1024/2013 alusel. Viieks aastaks, mida võib üks kord pikendada, nimetab EKP ametisse vaidlustusnõukogu liikmed ja kaks asendusliiget, kes tegutsevad sõltumatult ja avalikes huvides.

Kaks asendusliiget asendavad ajutiselt vaidlustusnõukogu liikmeid nende ajutise töövõimetuse, surma, töökohalt lahkumise või eemaldamise korral, kui konkreetse läbivaatamise osas võib põhjendatult kahtlustada huvide konflikti, näiteks juhtudel kui vaidlustusnõukogu liikmel esinevad isiklikud või erahuvid, mis võivad mõjutada või tunduvad mõjutavat tema kohustuste täitmise sõltumatust ja objektiivsust.

Vaidlustusnõukogu liikmed ja nende asendusliikmed määrab EKP juhatus pärast EKP järelevalvenõukoguga konsulteerimist ja need nimetab ametisse EKP nõukogu. EKP nõukogu kehtestas vaidlustusnõukogu liikmete ja asendusliikmete ametisse nimetamise korra.

4.   Vaidlustusnõukogu liikmete ja asendusliikmete kvalifikatsioon ja kogemused

Kooskõlas määruse (EL) nr 1024/2013 artikli 24 lõikega 2 valitakse vaidlustusnõukogu liikmed ja asendusliikmed laitmatu maine, tõendatud teadmiste põhjal asjakohases valdkonnas ja erialase töökogemuse põhjal, sealhulgas järelevalvealase töökogemuse põhjal panganduse või muude finantsteenuste valdkonnas. Valikust jäävad välja EKP praegused töötajad ja muude määrusega (EL) nr 1024/2013 EKP-le antud ülesannete täitmisesse kaasatud pädevate asutuste ja liikmesriikide asutuste või liidu institutsioonide, organite või asutuste ametis olevad töötajad. Vaidlustusnõukogu liikmed ja asendusliikmed ei tohi tegutseda muudel pangandus- või finantsala ametikohtadel, mis võiks neil tekitada huvide konflikti ja piirata nende võimet otsuseid läbi vaadata. Samuti peaksid nad hoiduma tegevustest, mis võiksid näida kolmandatele isikutele institutsionaalse huvide konfliktina. See hõlmab muude liidu asutuste, organite või ametkondade sõltumatutes nõuande- või halduskontrolliüksustes liikmeks olemise. Nad peavad olema valmis EKP otsuseid läbi vaatama lühikese etteteatamisega.

Vaidlustusnõukogu liikme ametisse nimetamisel tuleb tagada võimalikult suurel määral kohane geograafiline ja sooline tasakaal liikmesriikide üleselt.

Avalduste võrdleva hindamise teostab EKP. Eelkõige võetakse arvesse järgmisi kriteeriume:

a)
     
  Valikukriteeriumid

Kandidaatidel peavad olema kõik järgmised oskused ja pädevused:

| — | väga head teadmised ja arusaamine liidu õigusaktidest panganduse ja muude finantsteenuste valdkonnas, |
| --- | --- |

—

väga head teadmised ja arusaamine liidu õigusaktidest panganduse ja muude finantsteenuste valdkonnas,

| — | väga head teadmised ja arusaamine pangandussektori toimimisest, |
| --- | --- |

—

väga head teadmised ja arusaamine pangandussektori toimimisest,

| — | väga head teadmised ja arusaamine järelevalvemenetlusest ja kohtupraktikast järelevalvega seotud vaidluste menetluse osas. |
| --- | --- |

—

väga head teadmised ja arusaamine järelevalvemenetlusest ja kohtupraktikast järelevalvega seotud vaidluste menetluse osas.

Lisaks on kandidaatidel selge eelis, kui neil on järgmised oskused ja pädevus:

| — | järelevalvekogemus pangandussektoris või järelevalvega seotud juriidilise töö kogemus, |
| --- | --- |

—

järelevalvekogemus pangandussektoris või järelevalvega seotud juriidilise töö kogemus,

| — | põhjalik arusaamine liidu institutsioonidest ja liidu otsustusmenetlusest, samuti muudest EKP, eelkõige ühtse järelevalvemehhanismi, tegevuses asjakohastest Euroopa ja rahvusvahelistest menetlusest, |
| --- | --- |

—

põhjalik arusaamine liidu institutsioonidest ja liidu otsustusmenetlusest, samuti muudest EKP, eelkõige ühtse järelevalvemehhanismi, tegevuses asjakohastest Euroopa ja rahvusvahelistest menetlusest,

| — | põhjalik arusaamine EKP, eelkõige ühtse järelevalvemehhanismi, ülesannetest ja toimimisest. |
| --- | --- |

—

põhjalik arusaamine EKP, eelkõige ühtse järelevalvemehhanismi, ülesannetest ja toimimisest.

b)
     
  Sobivuse kriteeriumid

Kandidaadid peavad vastama kõikidele sobivuse kriteeriumidele (mis peavad olema täidetud avalduste esitamise tähtaja lõpuks). Nad peavad:

| — | olema liidu liikmesriigi täieõiguslikud kodanikud, |
| --- | --- |

—

olema liidu liikmesriigi täieõiguslikud kodanikud,

| — | oskama edasijõudnud tasemel inglise keelt, mis hõlmab tõendatud dokumentide koostamise ja esitluste tegemise oskuse, |
| --- | --- |

—

oskama edasijõudnud tasemel inglise keelt, mis hõlmab tõendatud dokumentide koostamise ja esitluste tegemise oskuse,

| — | oskama heal tasemel vähemalt veel ühte liidu ametlikku keelt. |
| --- | --- |

—

oskama heal tasemel vähemalt veel ühte liidu ametlikku keelt.

Kasuks tuleb edasijõudnud või heal tasemel muu liidu ametliku keele oskus.

Kandidaadid ei või olla EKP järelevalvenõukogu liikmed või töötanud sellel ametikohal vähemalt ühe aasta jooksul enne avalduste esitamise tähtaja lõppu.

5.   Tasustamine

Edukat kandidaati tasustatakse, võttes arvesse talle pandud ülesandeid.

6.   Ametisse nimetamine

Valikumenetlus toimub kooskõlas määrusega (EL) nr 1024/2013 ja vaidlustusnõukogu kodukorraga. EKP nõukogu määrab vaidlustusnõukogu liikme ametisse isiklikus pädevuses ja seega ei ole tal lubatud oma kohustusi delegeerida teisele liikmele või kolmandale isikule.

7.   Reservnimekiri

Valikukomitee võib koostada sobivate kandidaatide reservnimekirja, et kasutada seda tulevikus kandidaatide määramiseks samasugustele ametikohtadele. Sellest teatatakse kandidaatidele. Reservnimekiri kehtib viis aastat alates nõukogu liikme ametisse nimetamisest ja seda võidakse kasutada liikme või asendusliikme ametisse nimetamiseks, kui ametikoht on täitmata.

8.   Sõltumatus ning kohustuste ja huvide deklaratsioonid

Vaidlustusnõukogu liige tegutseb sõltumatult ja avalikes huvides. Selleks peab ta avalikult deklareerima oma kohustused ja huvid, osutades mis tahes otsese või kaudse huvi, mida võidakse pidada tema sõltumatust kahjustavaks, samuti sellise huvi puudumise. Samuti peab ta kinnitama, et ta järgib konfidentsiaalsusreegleid.

9.   Isikuandmete kaitse

EKP töötleb kandidaatide isiklikku teavet kooskõlas Euroopa Parlamendi ja nõukogu määrusega (EL) 2018/1725 (3). See kehtib eelkõige nende andmete konfidentsiaalsuse ja turvalisuse osas. EKP õigusteenuste peadirektoraadi peadirektor määratakse isikuandmete töötlemise kontrollijaks seoses EKP osalemisega valikumenetluses käesoleva osalemiskutse alusel. Andmetöötluse eesmärk on korraldada vaidlustusnõukogu liikme valimist ja ametisse nimetamist. Kõiki isikuandmeid töödeldakse ainult sellel eesmärgil.

Kandidaatide isikuandmete vastuvõtjaks on valikukomitee, EKP juhatuse ja EKP järelevalvenõukogu liikmed ning EKP nõukogu liikmed.

EKP võib hoida edukate kandidaatide andmeid kuni viis aastat pärast ametiaja lõppu. Ebaedukate kandidaatide puhul hoitakse andmeid kaks aastat alates valimismenetluse lõppemisest. Õiguslike vaidluste korral pikendatakse eespool osutatud tähtaega kahe aasta võrra pärast asjaomase menetluse lõppu.

Kandidaatidel on õigus saada juurdepääs oma andmetele ja ajakohastada või parandada oma isikuandmeid. Pärast käesoleva osalemiskutse tähtaja lõppu ei ole lubatud ajakohastada ega parandada sobivuskriteeriumidele ja valikukriteeriumidele vastavust näitavaid andmeid, et tagada võrdse juurdepääsu ja mittediskrimineerimise põhimõttest kinnipidamine ning tagada, et valimismenetlus on kindel, läbipaistev ja õiglane kõikide kandidaatide suhtes.

Kandidaatidel on kogu menetluse ajal õigus saada juurdepääs oma hindamisandmetele. Selleks et tagada valikukomitee, EKP juhatuse, EKP järelevalvenõukogu ja EKP nõukogu arutelude ja otsustusmenetluse konfidentsiaalsus ning kaitsta muude kandidaatide õigusi ja vabadusi, piirdub kandidaatide juurdepääs nende endi poolt esitatud dokumentidega ja nende suhtes tehtud hinnangutega.

Kandidaatidel on õigus igal ajal pöörduda Euroopa andmekaitseinspektori poole.

Pärast käesoleva menetluse alusel ametisse nimetamist avaldatakse vaidlustusnõukogu liikme nimi EKP veebilehel.

10.   Avalduste esitamise kord

Avaldus on kehtiv, kui see esitatakse allpool sätestatud korras ja koosneb järgmisest:

| — | täidetud avalduse vorm, mis on avaldatud veebilehel: http://www.ecb.europa.eu |
| --- | --- |

—

täidetud avalduse vorm, mis on avaldatud veebilehel: http://www.ecb.europa.eu

| — | ajakohastatud Curriculum Vitae (Euroopa Liidu ühtse elulookirjelduse vormi (soovitav) saab alla laadida samalt veebilehelt). |
| --- | --- |

—

ajakohastatud Curriculum Vitae (Euroopa Liidu ühtse elulookirjelduse vormi (soovitav) saab alla laadida samalt veebilehelt).

Avaldused tuleb esitada hiljemalt 21 kalendripäeva möödumisel osalemiskutse avaldamisest Euroopa Liidu Teatajas. Avaldused võib saata tähitud postiga või kullerteenusega; postitempel või kullerteenuse poolt antud kviitung tõendab eespool osutatud avalduse esitamise tähtaja järgimist. EKP ei võta arvesse avaldusi, mis saabuvad EKPsse 10 kalendripäeva pärast eespool osutatud tähtaja lõppu. Avaldused tuleb esitada järgmisele aadressile:

| European Central Bank |
| --- |
| Director General Legal Services |
| Kaiserstraße 29 |
| 60640 Frankfurt am Main |
| SAKSAMAA/GERMANY |

European Central Bank

Director General Legal Services

Kaiserstraße 29

60640 Frankfurt am Main

SAKSAMAA/GERMANY

Kandidaat peab oma avalduse allkirjastama.

Avaldusi, mis on esitatud pärast eespool osutatud tähtaega või muul viisil (näiteks faksi teel), ei võeta arvesse. Arvesse ei võeta ebaselgeid või mittetäielikke avaldusi. Valimismenetluse lihtsustamiseks toimub kogu teabevahetus kandidaatidega seoses käesoleva osalemiskutsega inglise keeles.

Kandidaadid peavad kirjalikult viivitamata teavitama EKPd mis tahes muutusest nende olukorras või aadressis, et nende avaldus oleks ajakohane.

Kõiki kandidaate, kes esitavad avalduse käesoleva osalemiskutse osas, teavitatakse valimis- ja ametisse nimetamise menetluse tulemustest.

---

(1)  Nõukogu määrus (EL) nr 1024/2013, 15. oktoober 2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 287, 29.10.2013, lk 63).

(2)  Euroopa Keskpanga otsus EKP/2014/16, 14. aprill 2014, vaidlustusnõukogu asutamise ja selle kodukorra kohta (ELT L 175, 14.6.2014, lk 47).

(3)  Euroopa Parlamendi ja nõukogu määrus (EL) 2018/1725, 23. oktoober 2018, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---